.td_uid_2_616668bca1b86_rand.td-a-rec-img{text-align:left}.td_uid_2_616668bca1b86_rand.td-a-rec-img img{margin:0 auto 0 0} Aman Khalili, interpretu Afgan li fl-2008 kien għen lill-President tal-Istati Uniti Joe Biden jaħrab minn maltempata fl-Afganistan, ġie evakwat mill-pajjiż. Khalili kien parti minn grupp ta' impjegati Afgani tal-Gvern Amerikan li salvaw lil Biden u numru ta' uffiċjali Amerikani, wara li l-ħelikopter li kien fuqu Biden inqabad ġo wied Afgan. Aktar kmieni din is-sena, l-interpretu beda jipprova jaħrab mill-Afganistan wara li t-truppi Amerikani telqu mill-pajjiż, u t-Taliban ħa l-belt kapitali ta' Kabul taħt idejh. L-interpretu ġie megħjun jitlaq mill-Afganistan mill-Istati Uniti, wara li kien ilu minn Awwissu jitlob biex jiġi evakwat. Dan wara li Khalili kien qiegħed jipprova japplika għal visa Amerikana li tingħata lill-immigranti f'ċirkostanzi speċjali. Intant, Human First Coalition, NGO li qiegħda taħdem biex jiġu salvati 200 refuġjat Afgan maqbudin fil-Pakistan, irringrazzjat lill-Istati Uniti u l-Pakistan talli għamlu minn kollox biex Khalili seta' jaħrab mill-pajjiż. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616668bca24e7_rand.td-a-rec-img{text-align:left}.td_uid_3_616668bca24e7_rand.td-a-rec-img img{margin:0 auto 0 0}